**БАЙҚАУ ЕРЕЖЕСІ**

**Астананың әлеуметтік-экономикалық дамуын үздік жариялаған республикалық және қалалық БАҚ арасында**

**1. Жалпы ережелер**

1. «Астананың әлеуметтік-экономикалық дамуы» тақырыбындағы материалдарға арналған республикалық және қалалық бұқаралық ақпарат құралдары арасындағы байқау Астана күніне орай өткізіледі. Мақсаты - Астана қаласының дамуына арналған үздік жарияланымдардың, репортаждардың, бейнесюжеттердің авторларын көтермелеу.
2. Байқаудың міндеттері:
   * мемлекеттік органдар мен БАҚ өкілдері арасындағы әріптестік пен ынтымақтастықты дамыту;
   * Астана қаласы мемлекеттік органдарының қызметі, сондай-ақ Мемлекет басшысының Жолдаулары мен бағдарламалық құжаттарында белгіленген ұлттық жобалар мен бастамалардың жүзеге асырылуы туралы журналистердің назарын аудару;
   * Астана тұрғындарының қаланың әлеуметтік-экономикалық дамуы туралы ақпараттандырылу деңгейін арттыру.
3. Жеңімпаздарды анықтау және номинацияларды тағайындау байқауды ұйымдастыру комитеті бекіткен байқау комиссиясының шешімімен жүзеге асырылады.
4. Байқау комиссиясының құрамы кемінде 5 адамнан тұрады. Олардың қатарына еліміздің және қаланың медиа саласына елеулі үлес қосқан танымал медиаменеджерлер, журналистер, қоғам қайраткерлері кіре алады.
5. Байқау комиссиясы келесі критерийлерге сүйеніп жеңімпаздарды анықтайды:
   * материалдардың объективтілігі;
   * көтерілген мәселелердің тереңдігі және олардың шығармашылық тұрғыда сарапталуы;
   * жарияланған материалдардың қоғамдық резонансы;
   * жұмыстың шығармашылық деңгейі.
6. Байқауды ұйымдастыру мен үйлестіру «Астана қаласының коммуникациялар қызметі» КММ басшысы бекітетін Ұйымдастыру комитетіне жүктеледі.
7. Осы Ереже БАҚ-та жарияланып, барлық мүдделі тұлғалармен танысу үшін қолжетімді етіледі.

**2. Байқауға қатысу шарттары**

1. Байқауға республикалық және қалалық БАҚ-та жұмыс істейтін журналистер, сондай-ақ тәуелсіз журналистер қатыса алады.
2. Байқауға қаланың дамуына арналған қоғамдық-саяси тақырыптағы материалдар қабылданады. Байқауға 2025 жылғы 1 қаңтардан бастап өтінімдерді қабылдау мерзімі аяқталғанға дейін жарияланған және эфирге шыққан барлық жанрдағы материалдар қабылданады.
3. Байқау келесі номинациялар бойынша өтеді:

1. «Үздік журналист-сарапшы» – Ассамблеяның 30 жылдығы аясында елордадағы Қазақстан халқы ассамблеясының қызметі туралы баспа басылымдарда жарияланған аналитикалық материалдар;

2. «Үздік шолушы» – интернет-басылымдарда жарияланған, Астана қаласының әлеуметтік-экономикалық дамуын сипаттайтын материалдар, сондай-ақ заңдылық, қоғамдық тәртіп, вандализм, нашақорлық, құмар ойынға тәуелділік және елордадағы өзге де әлеуметтік түйткілдерге қатысты мәселелерді қамтитын жарияланымдар қарастырылады;

3. «Үздік радиорепортаж» – Астана туралы радиосюжеттер;

4. «Үздік телесюжет» – бұл аталым қаланың тыныс-тіршілігіне арналған материалдарды қамтиды. Атап айтқанда, урбанистика мәселелері, қоғамдық тәртіпті сақтау, сондай-ақ вандализм, нашақорлық, құмар ойынға тәуелділік және қалалық ортадағы өзге де келеңсіз көріністердің алдын алу мен оларды болдырмау тақырыптары қозғалған телесюжеттер қарастырылады.

5. «Үздік мобилограф» – мегаполис өмірінен аэротүсірілім қолданылған бейнероликтер;

6. «Үздік фоторепортаж» – Астанадағы «Таза Қазақстан» экологиялық бастамасының жүзеге асырылуын бейнелейтін фотосуреттер;

7. «Жұмысшы мамандықтар жылы» арнайы номинациясы – әлеуметтік желілерде жарияланған үздік материалдар.

Материалдарға қойылатын техникалық талаптар:

* + Мақала көлемі 1 газет жолағынан аспауы тиіс.
  + Мобилограф видеосының ұзақтығы - 1 минуттан аспауы қажет.
  + Телесюжет - 5 минуттан аспауы керек.
  + Фоторепортаж - 3-5 фото (әр сурет кемінде 5 МБ, RAW немесе JPEG форматында).

Материалда міндетті түрде номинация атауы, жариялану/эфирге шығу деректері (басылым атауы, күні), автор туралы қысқаша ақпарат (3x4 суреті, байланыс деректері) болуы тиіс.

Аудио-визуалды жұмыстарға эфир анықтамасы (cd/dvd немесе флешта) қоса берілуі қажет.  
Материалдар қазақ және орыс тілдерінде қабылданады.

1. Әр номинация бойынша қосымша талаптар толық сипатталған (баяндама, скриншот, презентация, статистика және т.б. – қажет болса, бөлек ұсынамын).
2. Бір қатысушы тек бір номинацияға бір ғана материал ұсына алады.
3. Қазақстан Республикасының заңнамасына қайшы келетін, бейәдеп сөздер, араздық туғызатын және адамның ар-намысына нұқсан келтіретін материалдар қабылданбайды.
4. Байқауға материалдар қайтарылмайды.  
   Байланыс: 8(778) 603-90-94  
   Email: **baq.baikauy@gmail.com**

**3. Байқау кезеңдері**

1. Дайындық кезеңі

Республикалық және қалалық БАҚ-та конкурс туралы хабарландыру мен осы Ереже жарияланады.

2. Конкурсты өткізудің негізгі кезеңі

Конкурстық материалдар Конкурс ұйымдастыру комитетімен 2025 жылғы 16 маусымды қоса алғанда қабылданады. Конкурстық комиссия конкурсқа қатысуға берілген өтінімдерді қарау тәртібін айқындайды.

3. Қорытынды шығару

Конкурсқа қатысушылар арасында 7 номинация бойынша 1, 2 және 3 орын алған жеңімпаздар ақшалай сыйлықтармен марапатталады.

**4. Бағалау және іріктеу тәртібі**

Бағалау критерийлері: Тақырыпқа сәйкестік, жаңашылдық, техникалық сапа, авторлық идеяның дербестігі, ақпараттың нақтылығы мен дәлдігі, журналистік этикаға сәйкестік, сыртқы рәсімдеу сапасы.

**5. Ұйымдастыру комитеті**

Міндеттері:

* Ережеге сәйкес келмейтін өтінімдерді қабылдамау;
* Барлық қатысушыларға тең жағдай жасау;
* Қорытындыны алдын ала жарияламау.

**6. Конкурс комиссиясы**

1. Конкурс комиссиясы конкурсқа келіп түскен жұмыстарды қарайды және конкурс жеңімпаздарын анықтайды.
2. Конкурс комиссиясы:

* барлық қатысушылар үшін тең жағдай жасауы тиіс;
* конкурс нәтижелері туралы ақпараттың алдын ала жария етілуіне жол бермеуі тиіс.

1. Конкурс комиссиясының мүшесі конкурсқа қатыса алмайды.
2. Конкурс комиссиясы шешімді отырысқа қатысқан мүшелерінің көпшілік даусымен қабылдайды.
3. Конкурс комиссиясының шешімі ашық дауыс беру арқылы қабылданады.  
   Дауыстар тең болған жағдайда Комиссия Төрағасының дауысы шешуші болып табылады.

**7. Қатысушылардың құқықтары, міндеттері және жауапкершілігі**

1. Конкурсқа қатысушылар құқылы:

* конкурс өткізу шарттары мен тәртібі туралы ақпарат алуға;
* осы Ереженің жекелеген тармақтарына түсініктеме алу үшін Ұйымдастыру комитетіне жүгінуге;
* конкурсқа қатысу үшін материалдар ұсынуға.

1. Қатысушылар міндетті:

* конкурс шарттарымен алдын ала танысып, оған қойылатын талаптарды мұқият зерделеуге;
* осы Ереженің талаптарына сәйкес ресімделген материалдарды уақтылы ұсынуға;
* осы Ережеде көзделген тәртіп пен рәсімдерді сақтауға.

1. Қатысушылар келесі жағдайларда конкурсқа қатысудан шеттетілуі мүмкін:

* материалдарда немесе түйіндемеде көрсетілген ақпараттың шынайылығын бұзғаны үшін;
* осы Ережемен белгіленген шарттар мен рәсімдерді бұзғаны үшін.

**8. Марапаттау рәсімі**

1. Жеңімпаздарды салтанатты марапаттау рәсімі осы жылдың шілде айының бірінші онкүндігінде Астана қаласында өтеді.